
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
JAVASLAT
a Tiszazugi Ivóvízminőség-javító Önkormányzati Társulás keretén belül az ivóvízminőség-javító projekt által megvalósult vagyonmegosztási megállapodásra.

Martfű Város Önkormányzata Képviselő-testületének 

2016. december 8-i ülésére

Előkészítette:
Szász Éva jegyző

Véleményező:
Pénzügyi, Ügyrendi és Városfejlesztési Bizottság

Döntéshozatal: 
egyszerű többség 

Tárgyalás módja:
nyilvános ülés

Tisztelt Képviselő-testület!

A Tiszazugi Ivóvízminőség-javító Önkormányzati Társulás célja volt, hogy a KEOP 1.3.0 kódszámú ivóvízminőség-javítás kétfordulós pályázati konstrukcióból igényelhető támogatással a településeken a lakosság egészséges ivóvízzel való ellátása a 986836EK irányelv és az ivóvíz minőségi követelményeiről és az ellenőrzés rendjéről szóló 201/2001. (X. 25.) Korm. rendeletben rögzített határértékek, illetve az OKI (Országos Környezetegészségügyi Intézet) víz-higiéniás osztályának szakvéleménye alapján térségi ivóvízminőség-javító projektek keretében, a kormányrendelet szerinti ivóvízminőség-javító program megvalósítása, a projekt gazdájaként annak menedzselése, a KEOP Irányító Hatóságával, valamint a pályázati dokumentáció kidolgozását végző szakértő szervezetekkel való együttműködés, a projektben érintett résztvevők munkájának koordinálása a teljes megvalósítás befejezéséig. A tagok az Észak-alföldi régió, Jász- Nagykun- Szolnok megyei, tiszazugi térség ivóvízminőség-javító programjának megvalósítására vállalkoztak.
Az Egységes Működési Kézikönyv 154.2. pontjának figyelembevételével a támogatásból létrehozott vagy beszerzett eszközöket a Kedvezményezettnek legkésőbb 2016. december 31.-ig aktiválnia kell, - amennyiben van próbaüzem, azt el kell végeznie –és az összes szükséges engedélyt, hozzájárulást, így különösen az üzemeltetési/ használatbavételi engedélyeket be kell szereznie, ellenkező esetben a projekt nem képezheti részét az Európai Bizottság felé kiküldendő zárójelentésnek és az Irányító hatóság szabálytalansági eljárást helyez kilátásba.
A Társulás tagjai a beruházást könyveikben még nem aktiválták, ennek rendezésére szolgál a mellékelt vagyonmegosztási megállapodás. A társulási megállapodás rögzíti a vagyon átadására és megosztására vonatkozó szabályokat, mely szerint az átadott vagyonról szóló kimutatást a Társulás okiratban rögzíti, és azt valamennyi tagnak jóvá kell hagynia.

Kérem a Tisztelt Képviselő-testületet szíveskedjen dönteni a vagyonmegosztási megállapodás elfogadásáról!
Határozati javaslat:
Martfű Város Önkormányzata Képviselő-testületének

…./2016.(…..) határozata
a Tiszazugi Ivóvízminőség-javító Önkormányzati Társulás keretén belül az ivóvízminőség-javító projekt által megvalósult vagyonmegosztási megállapodásról

Martfű Város Önkormányzatának Képviselő-testülete megtárgyalta a Tiszazugi Ivóvízminőség-javító Önkormányzati Társulás társult önkormányzatai közötti, a KEOP-1.3.0/2F/09-2011-0002 azonosító számú ivóvízminőség-javító projekt által létrejött vagyon megosztásáról szóló megállapodást. 
1. A vagyonmegosztási megállapodást a határozat melléklete szerint elfogadja. 

2. Martfű Város Önkormányzatának Képviselő-testülete felhatalmazza a polgármestert a vagyonmegosztási megállapodás aláírására.

Erről értesülnek:

1. JNSZ Megyei Kormányhivatal
2. Valamennyi Képviselő helyben

3. Tiszazugi Ivóvízminőség-javító Önkormányzati Társulás Öcsöd

4. Martfű Város Polgármestere
Martfű, 2016. december 5.



                                          Dr. Papp Antal 








                       
        polgármester
